Naiskodukaitse laieneb Saksamaale

Hamburgi jaoskond on Brüsseli järel teine Naiskodukaitse jaoskond, mis tegutseb väljaspool Eestit. Jaoskond ühendab Hamburgis ning laiemalt kogu Põhja- ja Lääne-Saksamaal elavaid eestlasi, kes tunnevad huvi riigi- ja kogukonnakaitse vastu ning soovivad panustada Eesti julgeolekusse ka välismaal elades. Liikmeid on lisaks Hamburgi piirkonnale ka kaugemalt, muu hulgas Reini äärest.